nibzard/narodne-novine-full-text-markdown huggingface dataset:
## Odluka o imenovanju zamjenika općinskog državnog odvjetnika u Općinskom državnom odvjetništvu u Osijeku

### NN 126/2008 (31.10.2008.), Odluka o imenovanju zamjenika općinskog državnog odvjetnika u Općinskom državnom odvjetništvu u Osijeku

3629

Temeljem članka 98. Zakona o državnom odvjetništvu (»Narodne novine« 51/01, 58/06, 16/07 i 20/07) Državnoodvjetničko vijeće na svojoj 86. sjednici održanoj 21. listopada 2008. godine donijelo je

ODLUKU

za zamjenika općinskog državnog odvjetnika u Općinskom državnom odvjetništvu u Osijeku imenuje se VINKO PEJIĆ, zamjenik općinskog državnog odvjetnika u Osijeku.

Broj: DOVO-60/08

Zagreb, 21. listopada 2008.

Predsjednik
Državnoodvjetničkog vijeća
Josip Čule, v. r.

Odluka, NN 126/2008-3629
## Odluka o imenovanju zamjenica općinskog državnog odvjetnika u Općinskom državnom odvjetništvu u Zadru

### NN 126/2008 (31.10.2008.), Odluka o imenovanju zamjenica općinskog državnog odvjetnika u Općinskom državnom odvjetništvu u Zadru

3630

Temeljem članka 98. Zakona o državnom odvjetništvu (»Narodne novine« 51/01, 58/06, 16/07 i 20/07) Državnoodvjetničko vijeće na svojoj 86. sjednici održanoj 21. listopada 2008. godine donijelo je

ODLUKU

za zamjenice općinskog državnog odvjetnika u Općinskom državnom odvjetništvu u Zadru imenuju se:

1. MARINA MIOČIĆ, zamjenica općinskog državnog odvjetnika u Zadru i

2. BRANKA RUKAVINA, zamjenica općinskog državnog odvjetnika u Zadru.

Broj: DOVO-68/08

Zagreb, 21. listopada 2008.

Predsjednik
Državnoodvjetničkog vijeća
Josip Čule, v. r.

Odluka, NN 126/2008-3630
## Odluka o imenovanju zamjenice općinskog državnog odvjetnika u Općinskom državnom odvjetništvu u Karlovcu

### NN 126/2008 (31.10.2008.), Odluka o imenovanju zamjenice općinskog državnog odvjetnika u Općinskom državnom odvjetništvu u Karlovcu

3631

Temeljem članka 98. Zakona o državnom odvjetništvu (»Narodne novine« 51/01, 58/06, 16/07 i 20/07) Državnoodvjetničko vijeće na svojoj 86. sjednici održanoj 21. listopada 2008. godine donijelo je

ODLUKU

za zamjenicu općinskog državnog odvjetnika u Općinskom državnom odvjetništvu u Karlovcu imenuje se GORDANA RAČIĆ-
-KOKIĆ, zamjenica općinskog državnog odvjetnika u Karlovcu.

Broj: DOVO-71/08

Zagreb, 21. listopada 2008.

Predsjednik
Državnoodvjetničkog vijeća
Josip Čule, v. r.

Odluka, NN 126/2008-3631
## Odluka o imenovanju zamjenika općinskog državnog odvjetnika u Općinskom državnom odvjetništvu u Zaboku

### NN 126/2008 (31.10.2008.), Odluka o imenovanju zamjenika općinskog državnog odvjetnika u Općinskom državnom odvjetništvu u Zaboku

3632

Temeljem članka 98. Zakona o državnom odvjetništvu (»Narodne novine« 51/01, 58/06, 16/07 i 20/07) Državnoodvjetničko vijeće na svojoj 86. sjednici održanoj 21. listopada 2008. godine donijelo je

ODLUKU

za zamjenika općinskog državnog odvjetnika u Općinskom državnom odvjetništvu u Zaboku imenuje se MARIJAN SENTE, savjetnik u Općinskom državnom odvjetništvu u Zlataru, na vrijeme od pet godina.

Broj: DOVO-62/08

Zagreb, 21. listopada 2008

Predsjednik
Državnoodvjetničkog vijeća
Josip Čule, v. r.

Odluka, NN 126/2008-3632
## Odluka o imenovanju zamjenice općinskog državnog odvjetnika u Općinskom državnom odvjetništvu u Županji

### NN 126/2008 (31.10.2008.), Odluka o imenovanju zamjenice općinskog državnog odvjetnika u Općinskom državnom odvjetništvu u Županji

3633

Temeljem članka 98. Zakona o državnom odvjetništvu (»Narodne novine« 51/01, 58/06, 16/07 i 20/07) Državnoodvjetničko vijeće na svojoj 86. sjednici održanoj 21. listopada 2008. godine donijelo je

ODLUKU

za zamjenicu općinskog državnog odvjetnika u Općinskom državnom odvjetništvu u Županji imenuje se MIRNA GRABOVAC--BELAMARIĆ, savjetnica u Općinskom državnom odvjetništvu u Županji, na vrijeme od pet godina.

Broj: DOVO-63/08

Zagreb, 21. listopada 2008.

Predsjednik
Državnoodvjetničkog vijeća
Josip Čule, v. r.

Odluka, NN 126/2008-3633
## Odluka o imenovanju zamjenice općinskog državnog odvjetnika u Općinskom državnom odvjetništvu u Makarskoj

### NN 126/2008 (31.10.2008.), Odluka o imenovanju zamjenice općinskog državnog odvjetnika u Općinskom državnom odvjetništvu u Makarskoj

3634

Temeljem članka 98. Zakona o državnom odvjetništvu (»Narodne novine« 51/01, 58/06, 16/07 i 20/07) Državnoodvjetničko vijeće na svojoj 86. sjednici održanoj 21. listopada 2008. godine donijelo je

ODLUKU

za zamjenicu općinskog državnog odvjetnika u Općinskom državnom odvjetništvu u Makarskoj imenuje se SILVA RUSENDIĆ TOPIĆ, savjetnica u Općinskom državnom odvjetništvu u Makarskoj, na vrijeme od pet godina.

Broj: DOVO-65/08

Zagreb, 21. listopada 2008.

Predsjednik
Državnoodvjetničkog vijeća
Josip Čule, v. r.

Odluka, NN 126/2008-3634
## Odluka o imenovanju zamjenika općinskog državnog odvjetnika u Općinskom državnom odvjetništvu u Karlovcu

### NN 126/2008 (31.10.2008.), Odluka o imenovanju zamjenika općinskog državnog odvjetnika u Općinskom državnom odvjetništvu u Karlovcu

3635

Temeljem članka 98. Zakona o državnom odvjetništvu (»Narodne novine« 51/01, 58/06, 16/07 i 20/07) Državnoodvjetničko vijeće na svojoj 86. sjednici održanoj 21. listopada 2008. godine donijelo je

ODLUKU

za zamjenika općinskog državnog odvjetnika u Općinskom državnom odvjetništvu u Karlovcu imenuje se BRUNO KOLAKOVIĆ, savjetnik u Općinskom državnom odvjetništvu u Karlovcu, na vrijeme od pet godina.

Broj: DOVO-72/08

Zagreb, 21. listopada 2008.

Predsjednik
Državnoodvjetničkog vijeća
Josip Čule, v. r.

Odluka, NN 126/2008-3635
## Odluka o razrješenju zamjenice općinskog državnog odvjetnika u Općinskom državnom odvjetništvu u Zagrebu

### NN 126/2008 (31.10.2008.), Odluka o razrješenju zamjenice općinskog državnog odvjetnika u Općinskom državnom odvjetništvu u Zagrebu

3636

Državnoodvjetničko vijeće na temelju članka 99. st. 1. i 2. u svezi članka 69. st. 1. t. 1. te članka 117. stavak 1. i 2. Zakona o državnom odvjetništvu (»Narodne novine« broj 51/01, 58/06, 16/07 i 20/07) odlučujući o zahtjevu za razrješenje LIDIJE ŠVIGIR, na sjednici Vijeća održanoj 19. rujna 2008. godine, donijelo je

ODLUKU

LIDIJA ŠVIGIR, razrješava se dužnosti zamjenice općinskog državnog odvjetnika u Općinskom državnom odvjetništvu u Zagrebu s danom 14. rujna 2008. godine.

Broj: DOVO-59/08

Zagreb, 19. rujna 2008.

Predsjednik
Državnoodvjetničkog vijeća
Josip Čule, v. r.

Odluka, NN 126/2008-3636
## Odluka o razrješenju zamjenika općinskog državnog odvjetnika u Općinskom državnom odvjetništvu u Sisku

### NN 126/2008 (31.10.2008.), Odluka o razrješenju zamjenika općinskog državnog odvjetnika u Općinskom državnom odvjetništvu u Sisku

3637

Državnoodvjetničko vijeće na temelju članka 99. st. 1. i 2. u svezi članka 69. st. 1. t. 1. te članka 117. stavak 1. i 2. Zakona o državnom odvjetništvu (»Narodne novine« broj 51/01, 58/06, 16/07 i 20/07) odlučujući o zahtjevu za razrješenje ALANA MARINKOVIĆA, na sjednici Vijeća održanoj 19. rujna 2008. godine, donijelo je

ODLUKU

ALAN MARINKOVIĆ, razrješava se dužnosti zamjenika općinskog državnog odvjetnika u Općinskom državnom odvjetništvu u Sisku s danom 30. rujna 2008. godine.

Broj: DOVO-67/08

Zagreb, 19. rujna 2008.

Predsjednik
Državnoodvjetničkog vijeća
Josip Čule, v. r.

Odluka, NN 126/2008-3637
## Odluka o oduzimanju koncesije za priređivanje igara na sreću u casinima

### NN 127/2008 (3.11.2008.), Odluka o oduzimanju koncesije za priređivanje igara na sreću u casinima

3640

Na temelju članka 37. stavka 1. točaka 7., 9. i 11. Zakona o priređivanju igara na sreću i nagradnih igara (»Narodne novine«, br. 83/2002 i 149/2002), Vlada Republike Hrvatske je na sjednici održanoj 31. listopada 2008. godine donijela

ODLUKU

O ODUZIMANJU KONCESIJE ZA PRIREĐIVANJE IGARA NA SREĆU U CASINIMA

I.

Trgovačkom društvu EUROPA CASINO d.o.o., Zagreb, Draškovićeva 47a, MB: 2103311, oduzima se koncesija za priređivanje igara na sreću u casinima.

II.

Danom donošenja ove Odluke, raskida se Ugovor o koncesiji za priređivanje igara na sreću u casinu, u Zagrebu, Kršnjavoga 1, u hotelu »Westin« i Ugovor o koncesiji za sezonsko priređivanje igara na sreću u casinu na Braču, Bol, Put zlatnog rata b.b.

III.

Danom donošenja ove Odluke sva prava stečena Odlukom o dodjeli koncesije prestaju vrijediti.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 461-03/08-01/01

Urbroj: 5030120-08-1

Zagreb, 31. listopada 2008.

Potpredsjednica Vlade
i ministrica obitelji, branitelja i međugeneracijske solidarnosti
Jadranka Kosor, dipl. iur., v. r.

Odluka, NN 127/2008-3640
## Odluka o izmjeni Odluke o odobrenju eksploatacijskog polja ugljikovodika "Bačkovica"

### NN 127/2008 (3.11.2008.), Odluka o izmjeni Odluke o odobrenju eksploatacijskog polja ugljikovodika "Bačkovica"

3641

Na temelju članka 9. stavka 2. Zakona o rudarstvu (»Narodne novine«, br. 27/91, 26/93, 92/94, 35/95, 114/2001 i 190/2003), Vlada Republike Hrvatske je na sjednici održanoj 31. listopada 2008. godine donijela

ODLUKU

O IZMJENI ODLUKE O ODOBRENJU EKSPLOATACIJSKOG POLJA UGLJIKOVODIKA »BAČKOVICA«

I.

U Odluci o odobrenju eksploatacijskog polja ugljikovodika »Bačkovica« (»Narodne novine«, broj 90/2007), točka I. podtočka 3. mijenja se i glasi:

»3. Rok u kojem trgovačko društvo INA – Industrija nafte d.d., Zagreb mora ishoditi rudarsku koncesiju za izvođenje rudarskih radova na eksploatacijskom polju ugljikovodika »Bačkovica«, sukladno odredbama članka 42. Zakona o rudarstvu je 31. prosinca 2009. godine.«

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 310-05/07-03/03

Urbroj: 5030105-08-1

Zagreb, 31. listopada 2008.

Potpredsjednica Vlade
i ministrica obitelji, branitelja i međugeneracijske solidarnosti
Jadranka Kosor, dipl. iur., v. r.

Odluka, NN 127/2008-3641
## Rješenje kojim se Goranu Šmitu oduzima dozvola za obavljanje poslova brokera

### NN 127/2008 (3.11.2008.), Rješenje kojim se Goranu Šmitu oduzima dozvola za obavljanje poslova brokera

3643

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), te članka 58. stavak 1. točka 7. Zakona o tržištu vrijednosnih papira (»Narodne novine« br. 84/02 i 138/06), Uprava Hrvatske agencije za nadzor financijskih usluga, po službenoj dužnosti, u predmetu oduzimanja dozvole za obavljanje poslova brokera Goranu Šmitu iz Vrbovca, T. Brezovačkog 19, na sjednici održanoj 23. listopada 2008. godine donijela je

RJEŠENJE

1. Goranu Šmitu iz Vrbovca, T. Brezovačkog 19, oduzima se dozvola za obavljanje poslova brokera.

2. Ovo rješenje upisuje se u Registar ovlaštenih brokera, koji vodi Hrvatska agencija za nadzor financijskih usluga, pod rednim brojem 138.

3. Ovo rješenje objavit će se u »Narodnim novinama«.

Obrazloženje

Rješenjem Komisije za vrijednosne papire Republike Hrvatske, klasa: UP/I-450-08/03-02/159 od 5. lipnja 2003. godine, Goranu Šmitu, tada zaposleniku ovlaštenog društva Interfinance d.o.o. Zagreb, a kasnije ovlaštenog društva Centar banka d.d. Zagreb (dalje: Društvo), bila je izdana dozvola za obavljanje poslova brokera na neodređeno vrijeme.

Odredbom članka 58. stavak 1. točka 7. Zakona o tržištu vrijednosnih papira (»Narodne novine« br. 84/02 i 138/06) propisano je da će Hrvatska agencija za nadzor financijskih usluga (dalje: Agencija) rješenjem oduzeti dozvolu brokeru koji prestane ispunjavati uvjete na temelju kojih mu je dozvola izdana ako, u roku koji Agencija odredi, te uvjete ne ispuni.

Budući da je Društvo 23. lipnja 2008. godine obavijestilo Agenciju o prestanku radnog odnosa Gorana Šmita u Društvu, to je imenovanom bio zaključkom Agencije, klasa: UP/I-451-04/08-07/68 od 10. srpnja 2008. godine, određen rok od 3 mjeseca za dostavu dokaza da je zaposlen u drugom ovlaštenom društvu na poslovima trgovine s vrijednosnim papirima. Iz dostavnice je razvidno da mu je predmetni zaključak uručen 15. srpnja 2008. godine.

Kako Goran Šmit nije u roku od 3 mjeseca (do 15. listopada 2008. godine), a niti naknadno, Agenciji dostavio dokaz o zaposlenju, valjalo je riješiti kao u izrjeci ovog rješenja, dakle oduzeti mu dozvolu za obavljanje poslova brokera i provesti upis oduzimanja dozvole u Registru ovlaštenih brokera koji vodi Agencija, s danom upisa 23. listopada 2008. godine, pod rednim brojem 138.

Sukladno odredbi članka 8. stavak 3. Zakona o Hrvatskoj agenciji za nadzor financijskih usluga (»Narodne novine« br. 140/05), ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istoga može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-451-04/08-07/68

Urbroj: 326-111/08-2

Zagreb, 23. listopada 2008.

Član Uprave
Ivo Šulenta, v. r.

Rješenje, NN 127/2008-3643
## Rješenje kojim se Marjanu Vrbanu izdaje dozvola za obavljanje poslova brokera, na neodređeno vrijeme

### NN 127/2008 (3.11.2008.), Rješenje kojim se Marjanu Vrbanu izdaje dozvola za obavljanje poslova brokera, na neodređeno vrijeme

3647

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), te odredbi članka 56. Zakona o tržištu vrijednosnih papira (»Narodne novine« broj 84/02 i 138/06), Uprava Hrvatske agencije za nadzor financijskih usluga, na zahtjev Marjana Vrbana iz Donjeg Miholjca, J. Kozarca 12, u predmetu izdavanja dozvole za obavljanje poslova brokera, na sjednici održanoj 23. listopada 2008. godine donijela je

RJEŠENJE

1. Marjanu Vrbanu iz Donjeg Miholjca, J. Kozarca 12, izdaje se dozvola za obavljanje poslova brokera, na neodređeno vrijeme.

2. Ovo rješenje upisuje se u Registar ovlaštenih brokera, koji vodi Hrvatska agencija za nadzor financijskih usluga, pod rednim brojem 398.

3. Izrjeka ovog rješenja objavit će se u »Narodnim novinama«.

Klasa: UP/I-451-04/08-07/82

Urbroj: 326-111/08-2

Zagreb, 23. listopada 2008.

Član Uprave
Ivo Šulenta, v. r.

Rješenje, NN 127/2008-3647
## Rješenje kojim se Đuri Lobašu oduzima dozvola za obavljanje poslova brokera

### NN 127/2008 (3.11.2008.), Rješenje kojim se Đuri Lobašu oduzima dozvola za obavljanje poslova brokera

3649

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), te članka 58. stavak 1. točka 7. Zakona o tržištu vrijednosnih papira (»Narodne novine« br. 84/02 i 138/06), Uprava Hrvatske agencije za nadzor financijskih usluga, po službenoj dužnosti, u predmetu oduzimanja dozvole za obavljanje poslova brokera Đure Lobaša, iz Zagreba, Srebrnjak 76a, na sjednici održanoj 23. listopada 2008. godine donijela je

RJEŠENJE

1. Đuri Lobašu, iz Zagreba, Srebrnjak 76a, oduzima se dozvola za obavljanje poslova brokera.

2. Ovo rješenje upisuje se u Registar ovlaštenih brokera, koji vodi Hrvatska agencija za nadzor financijskih usluga, pod rednim brojem 216.

3. Ovo rješenje objavit će se u »Narodnim novinama«.

Obrazloženje

Rješenjem Hrvatske agencije za nadzor financijskih usluga, klasa: UP/I-451-04/07-07/84 od 21. lipnja 2007. godine, Đuri Lobašu, iz Zagreba, Srebrnjak 76a, zaposleniku ovlaštenog društva Raiffeisenbank Austria d.d. Zagreb, Petrinjska 59 (dalje: Društvo), bila je izdana dozvola za obavljanje poslova brokera na neodređeno vrijeme.

Odredbom članka 58. stavak 1. točka 7. Zakona o tržištu vrijednosnih papira (»Narodne novine« br. 84/02 i 138/06) propisano je da će Hrvatska agencija za nadzor financijskih usluga (dalje: Agencija) rješenjem oduzeti dozvolu brokeru koji prestane ispunjavati uvjete na temelju kojih mu je dozvola izdana ako, u roku koji Agencija odredi, te uvjete ne ispuni.

Budući da, prema očitovanju Društva od 19. svibnja 2008. godine, Đuro Lobaš od dana 31. listopada 2007. godine više ne obavlja poslove brokera u Društvu, to je imenovanom bio zaključkom Agencije, klasa: UP/I-451-04/08-07/59 od 13. lipnja 2008. godine, određen rok od 3 mjeseca za dostavu dokaza da je zaposlen u ovlaštenom društvu na poslovima trgovine s vrijednosnim papirima. Iz dostavnice je razvidno da mu je predmetni zaključak uručen 10. srpnja 2008. godine.

Kako Đuro Lobaš nije u roku od 3 mjeseca (do 10. listopada 2008. godine), a niti naknadno, Agenciji dostavio dokaz o zaposlenju, valjalo je riješiti kao u izrjeci ovog rješenja, dakle oduzeti mu dozvolu za obavljanje poslova brokera i provesti upis oduzimanja dozvole u Registru ovlaštenih brokera koji vodi Agencija, s danom upisa 21. lipnja 2007. godine, pod rednim brojem 216.

Sukladno odredbi članka 8. stavak 3. Zakona o Hrvatskoj agenciji za nadzor financijskih usluga (»Narodne novine« br. 140/05), ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istoga može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-451-04/08-07/59

Urbroj: 326-111/08-2

Zagreb, 23. listopada 2008.

Član Uprave
Ivo Šulenta, v. r.

Rješenje, NN 127/2008-3649
## Rješenje kojim se daje s suglasnost Raiffeisen mirovinskom društvu za upravljanje obveznim mirovinskim fondom d.d., Zagreb, na imenovanje člana Nadzornog odbora društva gđi. Christe Maria Bernbacher, Frimmelgasse 26, Beč, Austrija

### NN 127/2008 (3.11.2008.), Rješenje kojim se daje s suglasnost Raiffeisen mirovinskom društvu za upravljanje obveznim mirovinskim fondom d.d., Zagreb, na imenovanje člana Nadzornog odbora društva gđi. Christe Maria Bernbacher, Frimmelgasse 26, Beč, Austrija

3655

Na temelju odredbi članka 15. točke 4. alineja 2. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, br. 140/05) primjenom odredbi članka 14., 15. i 27a. Zakona o obveznim i dobrovoljnim mirovinskim fondovima (»Narodne novine« broj 49/99, 63/00, 103/03, 177/04 i 71/07), a u svezi članka 2. Pravilnika o dokumentaciji koja se prilaže zahtjevu za autorizaciju (»Narodne novine« br. 57/01 i 128/02), Hrvatska agencija za nadzor financijskih usluga odlučujući o zahtjevu za odobravanje imenovanja člana Nadzornog odbora Raiffeisen mirovinskog društvo za upravljanje obveznim mirovinskim fondom d.d., Zagreb, Magazinska 69/V, u predmetu davanja suglasnosti na imenovanje člana Nadzornog odbora društva, na temelju odluke Uprave na sjednici održanoj 23. listopada 2008. godine donijela je

RJEŠENJE

1. Daje se suglasnost Raiffeisen mirovinskom društvu za upravljanje obveznim mirovinskim fondom d.d., Zagreb, Magazinska 69/V, na imenovanje člana Nadzornog odbora društva gđi. Christe Maria Bernbacher, Frimmelgasse 26, Beč, Austrija.

2. Izreka ovog Rješenja objavit će se u »Narodnim novinama«.

Klasa: UP/I-140-01/08-30/08

Urbroj: 326-113-08-2

Zagreb, 23. listopada 2008.

Član Uprave
Ivo Šulenta, v. r.

Rješenje, NN 127/2008-3655
## Rješenje kojim se daje suglasnost Apex kapital d.o.o. za upravljanje investicijskim fondovima, Zagreb, na imenovanje člana Uprave društva Tomislava Babića

### NN 127/2008 (3.11.2008.), Rješenje kojim se daje suglasnost Apex kapital d.o.o. za upravljanje investicijskim fondovima, Zagreb, na imenovanje člana Uprave društva Tomislava Babića

3656

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) i članka 27. Zakona o investicijskim fondovima (»Narodne novine« broj 150/05), i članaka 3. i 4. Pravilnika o uvjetima za obavljanje poslova članova uprave društva za upravljanje investicijskim fondovima (»Narodne novine« broj 29/06), Hrvatska agencija za nadzor financijskih usluga, odlučujući o zahtjevu društva za upravljanje investicijskim fondovima Apex kapital d.o.o., Zagreb, Ilica 1/a u predmetu izdavanja suglasnosti na imenovanje člana Uprave društva Apex kapital d.o.o. za upravljanje investicijskim fondovima, Zagreb, na sjednici održanoj 23. listopada 2008. godine donijela je

RJEŠENJE

1. Daje se suglasnost Apex kapital d.o.o. za upravljanje investicijskim fondovima, Zagreb, Ilica 1/a na imenovanje člana Uprave društva Tomislava Babića iz Zagreba, Braće Domany 4.

2. Izreka ovoga rješenja objavit će se u »Narodnim novinama«.

Klasa: UP/I-451-04/08-05/35

Urbroj: 326-113-08-8

Zagrebu, 23. listopada 2008.

Član Uprave
Ivo Šulenta, v. r.

Rješenje, NN 127/2008-3656
## Naredba o visini naknade za odobrenje održavanja izobrazbe brodaraca

### NN 128/2008 (5.11.2008.), Naredba o visini naknade za odobrenje održavanja izobrazbe brodaraca

MINISTARSTVO MORA, PROMETA I INFRASTRUKTURE

3671

Na temelju članka 17. Zakona o sustavu državne uprave (pročišćeni tekst) (»Narodne novine« br. 190/03, 199/03, 79/07) te članka 47. stavak 2., Zakona o plovidbi i lukama unutarnjih voda (»Narodne novine« 109/07;132/07), a u skladu s člankom 30. stavak 6. Pravilnika o zvanjima i stručnoj osposobljenosti brodaraca (»Narodne novine« 38/08), ministar mora, prometa i infrastrukture donosi:

NAREDBU

O VISINI NAKNADE ZA ODOBRENJE ODRŽAVANJA IZOBRAZBE BRODARACA

I.

Ovom naredbom utvrđuje se visina naknade za odobrenje održavanja izobrazbe brodaraca.

Naknadu iz stavka 1. ove točke plaća ovlaštena osoba temeljem Odluke o povjeravanju izobrazbe koju donosi Ministarstvo mora, prometa i infrastrukture, donesene temeljem ispunjenih uvjeta iz članaka 27., 28. i 29. Pravilnika o zvanjima i stručnoj osposobljenosti brodaraca.

II.

Naknada se plaća godišnje unaprijed, a za prvu godinu prilikom preuzimanja rješenja o povjeravanju izobrazbe brodaraca.

III.

Visina naknade utvrđena je u tablici I. i plaća se za svaki pojedini program izobrazbe koji je odobren rješenjem o povjeravanju izobrazbe.

Tablica I.

|  |  |  |
| --- | --- | --- |
| Redni broj | Program izobrazbe | Naknada (u kunama) |
| 1. | Voditelj skele | 1000,00 |
| 2. | Mornar | 1000,00 |
| 3. | Vođa palube | 1000,00 |
| 4. | Kormilar | 1000,00 |
| 5. | Zapovjednik (B) | 2000,00 |
| 6. | Zapovjednik (A) | 2000,00 |
| 7. | Rukovatelj tehničkog plovila | 1000,00 |
| 8. | Strojar unutarnje plovidbe | 1000,00 |

IV.

Naknade iz točke III. Ove Naredbe prihod je Državnog proračuna Republike Hrvatske.

Ova Naredba stupa na snagu danom objave u »Narodnim novinama«.

Klasa: 400-01/08-03/322

Urbroj: 530-05-08-1

Zagreb, 10. listopada 2008.

Ministar
Božidar Kalmeta, v. r.

Naredba, NN 128/2008-3671
## Pravilnik o izmjeni i dopuni Pravilnika o uvjetima i načinu ostvarivanja prava na ortopedska i druga pomagala

### NN 128/2008 (5.11.2008.), Pravilnik o izmjeni i dopuni Pravilnika o uvjetima i načinu ostvarivanja prava na ortopedska i druga pomagala

HRVATSKI ZAVOD ZA ZDRAVSTVENO OSIGURANJE

3675

Na osnovi članka 138., a u svezi s člankom 139. Zakona o obveznom zdravstvenom osiguranju (»Narodne novine« broj 85/06., 105/06., 118/06., 77/07., 111/07. i 35/08.) i članka 19. Statuta Hrvatskog zavoda za zdravstveno osiguranje (»Narodne novine« broj 16/02., 24/02. i 58/03.) Upravno vijeće Hrvatskog zavoda za zdravstveno osiguranje na 61. sjednici održanoj 29. listopada 2008. godine donijelo je

PRAVILNIK

O IZMJENI I DOPUNI PRAVILNIKA O UVJETIMA I NAČINU OSTVARIVANJA PRAVA NA ORTOPEDSKA I DRUGA POMAGALA

Članak 1.

U Pravilniku o uvjetima i načinu ostvarivanja prava na ortopedska i druga pomagala (»Narodne novine« broj 89/07. - pročišćeni tekst, 134/07., 11/08., 34/08. i 79/08.) u Popisu pomagala iz članka 3. Pravilnika, za pomagalo pod rednim brojem 292., šifra AOIK14G, u stupcu broj 5 riječi: »ortoped ili fizijatar« zamjenjuju se riječima: »ortoped, fizijatar, kirurg«.

Članak 2.

U članku 105. iza stavka 4. dodaju se novi stavci 5. i 6. koji glase:

»U slučajevima izvanrednih okolnosti, kao što je prestanak proizvodnje ili isporuke pomagala utvrđenih u Popisu pomagala, odnosno raskid ugovora s isporučiteljima pomagala, a što bi rezultiralo nemogućnošću ostvarivanja prava osiguranih osoba na pomagala u skladu s uvjetima utvrđenim ovim Pravilnikom, kao i nemogućnošću osiguranja dostupnosti pomagalima svim osiguranim osobama pod jednakim uvjetima na cijelom području Republike Hrvatske, te u svim drugim opravdanim slučajevima, Upravno vijeće Zavoda će donijeti odluku o sklapanju ugovora za isporuku pojedinih grupa i vrsta pomagala s isporučiteljima koji ispunjavaju uvjete utvrđene u članku 2., 102. i 104. ovog Pravilnika i nude pomagala po istim ili nižim cijenama od onih utvrđenih u Popisu pomagala.

U slučaju sklapanja ugovora s isporučiteljom pomagala po nižoj cijeni od one utvrđene u Popisu pomagala u skladu sa stavkom 5. ovog članka, prihvaćena niža cijena utvrdit će se u Popisu pomagala i objaviti u »Narodnim novinama«.«

Članak 3.

Ovaj Pravilnik stupa na snagu osmog dana od dana objave u »Narodnim novinama«.

Klasa: 025-04/08-01/258

Urbroj: 338-01-01-08-1

Zagreb 29. listopada 2008.

Predsjednik
Upravnog vijeća Hrvatskog zavoda
za zdravstveno osiguranje
prim. Stjepan Bačić, dr. med., v. r.

Pravilnik, NN 128/2008-3675
## Zakon o izmjeni i dopunama Zakona o šumama

### NN 129/2008 (7.11.2008.), Zakon o izmjeni i dopunama Zakona o šumama

HRVATSKI SABOR

3681

Na temelju članka 88. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNAMA ZAKONA O ŠUMAMA

Proglašavam Zakon o izmjeni i dopunama Zakona o šumama, kojega je Hrvatski sabor donio na sjednici 24. listopada 2008. godine.

Klasa: 011-01/08-01/144

Urbroj: 71-05-03/1-08-2

Zagreb, 30. listopada 2008.

Predsjednik
Republike Hrvatske
Stjepan Mesić, v. r.

ZAKON

O IZMJENI I DOPUNAMA ZAKONA O ŠUMAMA

Članak 1.

U Zakonu o šumama (»Narodne novine«, br. 140/05. i 82/06.) u članku 51. stavku 2. podstavak 1. mijenja se i glasi:

»– radi izgradnje poduzetničke zone.«

Članak 2.

Iza članka 51. dodaje se članak 51.a koji glasi:

»Članak 51.a

Pored slučajeva iz članka 51. ovoga Zakona izdvajanje šume i /ili šumskog zemljišta u vlasništvu Republike Hrvatske iz šumskogospodarskog područja vršit će se i na temelju urbanističkog plana uređenja određene poduzetničke zone.

Izdvajanje iz stavka 1. ovoga članka vršit će se samo u korist jedinice lokalne samouprave.

Izdvajanje radi izgradnje određene poduzetničke zone vrši se na temelju percelacijskog elaborata izrađenog na temelju urbanističkog plana uređenja, za koji je izdana potvrda nadležnih tijela o njegovoj usklađenosti s urbanističkim planom uređenja i tehničkoj ispravnosti.

Izdvajanje iz stavka 3. ovoga članka može biti za pojedine šume i/ili šumska zemljišta u vlasništvu Republike Hrvatske.«

PRIJELAZNE I ZAVRŠNE ODREDBE

Članak 3.

Postupci započeti prema odredbama Zakona o šumama (»Narodne novine«, br. 140/05. i 82/06.) dovršit će se prema odredbama toga Zakona.

Iznimno kada je zahtjev za izdvajanje radi izgradnje određene poduzetničke zone podnesen na temelju Zakona o šumama (»Narodne novine«, br. 140/05. i 82/06.), a stranka to zatraži, postupak će se završiti po odredbama ovoga Zakona.

Članak 4.

Ovaj Zakon stupa na snagu osmoga dana od dana objave u »Narodnim novinama«.

Klasa: 321-01/08-01/01

Zagreb, 24. listopada 2008.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 129/2008-3681
## Odluka o razrješenju člana i izboru članice Nacionalnog vijeća za praćenje provedbe Nacionalnog programa suzbijanja korupcije

### NN 129/2008 (7.11.2008.), Odluka o razrješenju člana i izboru članice Nacionalnog vijeća za praćenje provedbe Nacionalnog programa suzbijanja korupcije

HRVATSKI SABOR

3683

Na temelju članka 80. Ustava Republike Hrvatske i članka 4. stavka 8. Odluke o Nacionalnom vijeću za praćenje provedbe Nacionalnog programa suzbijanja korupcije (»Narodne novine«, br. 82/06.) Hrvatski sabor na sjednici 24. listopada 2008. donio je

ODLUKU

O RAZRJEŠENJU ČLANA I IZBORU ČLANICE NACIONALNOG VIJEĆA ZA PRAĆENJE PROVEDBE NACIONALNOG PROGRAMA SUZBIJANJA KORUPCIJE

I.

Razrješuje se član Nacionalnog vijeća za praćenje provedbe Nacionalnog programa suzbijanja korupcije

DAMIR SESVEČAN, iz reda zastupnika.

II.

Za članicu Nacionalnog vijeća za praćenje provedbe Nacionalnog programa suzbijanja korupcije bira se

ANA LOVRIN, iz reda zastupnika.

Klasa: 021-13/08-03/82

Zagreb, 24. listopada 2008.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 129/2008-3683
## Odluka o razrješenju i izboru člana Odbora za financije i državni proračun Hrvatskoga sabora

### NN 129/2008 (7.11.2008.), Odluka o razrješenju i izboru člana Odbora za financije i državni proračun Hrvatskoga sabora

HRVATSKI SABOR

3687

Na temelju članka 80. Ustava Republike Hrvatske i članka 66. Poslovnika Hrvatskoga sabora, Hrvatski sabor na sjednici 24. listopada 2008. donio je

ODLUKU

O RAZRJEŠENJU I IZBORU ČLANA ODBORA ZA FINANCIJE I DRŽAVNI PRORAČUN HRVATSKOGA SABORA

I.

Razrješuje se član Odbora za financije i državni proračun Hrvatskoga sabora VOJISLAV STANIMIROVIĆ.

II.

Za člana Odbora za financije i državni proračun Hrvatskoga sabora bira se MILE HORVAT.

Klasa: 021-13/08-03/78

Zagreb, 24. listopada 2008.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 129/2008-3687
## Odluka o imenovanju članova Odbora za pomorstvo, promet i veze Hrvatskoga sabora

### NN 129/2008 (7.11.2008.), Odluka o imenovanju članova Odbora za pomorstvo, promet i veze Hrvatskoga sabora

HRVATSKI SABOR

3693

Na temelju članka 80. Ustava Republike Hrvatske i članka 90. Poslovnika Hrvatskoga sabora, Hrvatski sabor na sjednici 24. listopada 2008. donio je

ODLUKU

O IMENOVANJU ČLANOVA ODBORA ZA POMORSTVO, PROMET I VEZE HRVATSKOGA SABORA

U Odbor za pomorstvo, promet i veze Hrvatskoga sabora imenuju se za članove:

– iz područja telekomunikacija

dr. sc. MISLAV GRGIĆ,

– iz područja pomorstva

prof. dr. sc. PAVAO KOMADINA,

– iz područja željeznica

MILAN BRKIĆ,

– iz područja cestovnog prometa

TOMO VIDOVIĆ,

– iz područja pošta

BRANKA SUDAR.

Klasa: 021-13/08-07/91
Zagreb, 24. listopada 2008.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 129/2008-3693
## Rješenje o razrješenju člana Upravnog vijeća Središnjeg registra osiguranika

### NN 129/2008 (7.11.2008.), Rješenje o razrješenju člana Upravnog vijeća Središnjeg registra osiguranika

VLADA REPUBLIKE HRVATSKE

3697

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i članka 7. stavka 2. Uredbe o osnivanju Središnjeg registra osiguranika (»Narodne novine«, broj 101/99), Vlada Republike Hrvatske je na sjednici održanoj 31. listopada 2008. godine donijela

RJEŠENJE

O RAZRJEŠENJU ČLANA UPRAVNOG VIJEĆA SREDIŠNJEG REGISTRA OSIGURANIKA

Razrješuje se ILIJA TADIĆ dužnosti člana Upravnog vijeća Središnjeg registra osiguranika.

Klasa: 080-02/08-02/430

Urbroj: 50304/2-08-03

Zagreb, 31. listopada 2008.

Predsjednik
dr. sc. Ivo Sanader, v. r.

Rješenje, NN 129/2008-3697
## Rješenje o razrješenju člana Savjeta Hrvatskog centra za razminiranje

### NN 129/2008 (7.11.2008.), Rješenje o razrješenju člana Savjeta Hrvatskog centra za razminiranje

VLADA REPUBLIKE HRVATSKE

3699

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i članka 4. stavka 4. Uredbe o osnivanju Hrvatskog centra za razminiranje (»Narodne novine«, br. 24/98, 32/98, 150/98, 58/2000, 18/2002, 10/2004, 79/2005 i 81/2008). Vlada Republike Hrvatske je na sjednici održanoj 31. listopada 2008. godine donijela

RJEŠENJE

O RAZRJEŠENJU ČLANA SAVJETA HRVATSKOG CENTRA ZA RAZMINIRANJE

Razrješuje se SANJA PREDAVEC, dr. med., dužnosti člana Savjeta Hrvatskog centra za razminiranje.

Klasa: 080-02/08-02/390

Urbroj: 50304/2-08-03

Zagreb, 31. listopada 2008.

Predsjednik
dr. sc. Ivo Sanader, v. r.

Rješenje, NN 129/2008-3699
## Rješenje o imenovanju člana Savjeta Hrvatskog centra za razminiranje

### NN 129/2008 (7.11.2008.), Rješenje o imenovanju člana Savjeta Hrvatskog centra za razminiranje

VLADA REPUBLIKE HRVATSKE

3700

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i članka 4. stavka 4. Uredbe o osnivanju Hrvatskog centra za razminiranje (»Narodne novine«, br. 24/98, 32/98, 150/98, 58/2000, 18/2002, 10/2004, 79/2005 i 81/2008), Vlada Republike Hrvatske je na sjednici održanoj 31. listopada 2008. godine donijela

RJEŠENJE

O IMENOVANJU ČLANA SAVJETA HRVATSKOG CENTRA ZA RAZMINIRANJE

Imenuje se VIBOR DELIĆ, dr. med., članom Savjeta Hrvatskog centra za razminiranje.

Klasa: 080-02/08-01/483

Urbroj: 50304/2-08-03

Zagreb, 31. listopada 2008.

Predsjednik
dr. sc. Ivo Sanader, v. r.

Rješenje, NN 129/2008-3700
## Rješenje o razrješenju dijela članova Nacionalnog odbora za izradu i provedbu Strategije održivog razvoja Republike Hrvatske

### NN 129/2008 (7.11.2008.), Rješenje o razrješenju dijela članova Nacionalnog odbora za izradu i provedbu Strategije održivog razvoja Republike Hrvatske

VLADA REPUBLIKE HRVATSKE

3701

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004), Vlada Republike Hrvatske je na sjednici održanoj 31. listopada 2008. godine donijela

RJEŠENJE

O RAZRJEŠENJU DIJELA ČLANOVA NACIONALNOG ODBORA ZA IZRADU I PROVEDBU STRATEGIJE ODRŽIVOG RAZVOJA REPUBLIKE HRVATSKE

Razrješuju se dužnosti članovi Nacionalnog odbora za izradu i provedbu Strategije održivog razvoja Republike Hrvatske:

– VLADIMIR VRANKOVIĆ

– mr. sc. MARTINA DALIĆ.

Klasa: 080-02/08-02/444

Urbroj: 50304/2-08-01

Zagreb, 31. listopada 2008.

Predsjednik
dr. sc. Ivo Sanader, v. r.

Rješenje, NN 129/2008-3701
## Rješenje o imenovanju dijela članova Nacionalnog odbora za izradu i provedbu Strategije održivog razvoja Republike Hrvatske

### NN 129/2008 (7.11.2008.), Rješenje o imenovanju dijela članova Nacionalnog odbora za izradu i provedbu Strategije održivog razvoja Republike Hrvatske

VLADA REPUBLIKE HRVATSKE

3702

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98. 1 5/2000, 117/2001, 199/2003 i 30/2004), Vlada Republike Hrvatske je na sjednici održanoj 31. listopada 2008. godine donijela

RJEŠENJE

O IMENOVANJU DIJELA ČLANOVA NACIONALNOG ODBORA ZA IZRADU I PROVEDBU STRATEGIJE ODRŽIVOG RAZVOJA REPUBLIKE HRVATSKE

Za članove Nacionalnog odbora za izradu i provedbu Strategije održivog razvoja Republike Hrvatske, imenuju se:

– LEO BEGOVIĆ

– HRVOJE DOLENEC.

Klasa: 080-02/08-01/551

Urbroj: 50304/2-08-01

Zagreb, 31. listopada 2008.

Predsjednik
dr. sc. Ivo Sanader, v. r.

Rješenje, NN 129/2008-3702
## Rješenje o razrješenju člana Vijeća Agencije za civilno zrakoplovstvo

### NN 129/2008 (7.11.2008.), Rješenje o razrješenju člana Vijeća Agencije za civilno zrakoplovstvo

VLADA REPUBLIKE HRVATSKE

3703

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i članka 11.f stavka 4. Zakona o zračnom prometu (»Narodne novine«, br. 132/98, 178/2004 i 46/2007), Vlada Republike Hrvatske je na sjednici održanoj 31. listopada 2008. godine donijela

RJEŠENJE

O RAZRJEŠENJU ČLANA VIJEĆA AGENCIJE ZA CIVILNO ZRAKOPLOVSTVO

Razrješuje se MARIN PUH dužnosti člana Vijeća Agencije za civilno zrakoplovstvo, na osobni zahtjev.

Klasa: 080-02/08-02/445

Urbroj: 50304/2-08-01

Zagreb, 31. listopada 2008.

Predsjednik
dr. sc. Ivo Sanader, v. r.

Rješenje, NN 129/2008-3703
## Rješenje o imenovanju člana Vijeća Agencije za civilno zrakoplovstvo

### NN 129/2008 (7.11.2008.), Rješenje o imenovanju člana Vijeća Agencije za civilno zrakoplovstvo

VLADA REPUBLIKE HRVATSKE

3704

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i članka 11.f stavka 4. Zakona o zračnom prometu (»Narodne novine«, br. 132/98. 178/2004 i 46/2007), Vlada Republike Hrvatske je na sjednici održanoj 31. listopada 2008. godine donijela

RJEŠENJE

O IMENOVANJU ČLANA VIJEĆA AGENCIJE ZA CIVILNO ZRAKOPLOVSTVO

Imenuje se JOSIP ČULETIĆ članom Vijeća Agencije za civilno zrakoplovstvo.

Klasa: 080-02/08-01/264

Urbroj: 50304/2-08-03

Zagreb, 31. listopada 2008.

Predsjednik
dr. sc. Ivo Sanader, v. r.

Rješenje, NN 129/2008-3704
## Pravilnik o izmjeni i dopuni Pravilnika o tehničkom pregledu željezničkih vozila

### NN 129/2008 (7.11.2008.), Pravilnik o izmjeni i dopuni Pravilnika o tehničkom pregledu željezničkih vozila

MINISTARSTVO MORA, PROMETA I INFRASTRUKTURE

3705

Na temelju članka 26. stavka 2. Zakona o sigurnosti željezničkog prometa (»Narodne novine«, broj 40/07), ministar mora, prometa i infrastrukture donosi

PRAVILNIK

O IZMJENI I DOPUNI PRAVILNIKA O TEHNIČKOM PREGLEDU ŽELJEZNIČKIH VOZILA

Članak 1.

U članku 7. Pravilnika o tehničkom pregledu željezničkih vozila (»Narodne novine« broj 32/94 i 45/00) iza prvog stavka dodaju se novi stavci 2 i 3, koji glase:

»Troškove čine troškovi prijevoza, smještaja i naknada za rad članovima povjerenstva.

Način obračuna troškova, isplate troškova i visinu naknade određuje ministar nadležan za promet.«

Članak 2.

U članku 15. stavak 1. iza riječi »korisnika« stavlja se točka, a ostatak stavka se briše.

Iza stavka 2. dodaje se novi stavak koji glasi:

»Troškove tehničkog pregleda serijskog vozila snosi podnositelj zahtjeva i odgovarajuće se primjenjuju odredbe ovog pravilnika koje se odnose na troškove za tehnički pregled prototipa.«

Članak 3.

Ovaj Pravilnik stupa na snagu danom objave u »Narodnim novinama«.

Klasa: 011-01/08-02/66

Urbroj: 530-08-08-02

Zagreb, 22. listopada 2008.

Ministar mora,
prometa i infrastrukture
Božidar Kalmeta, v. r.

Pravilnik, NN 129/2008-3705
## Obračunska razina i dopuštena potrošnja za kontrolirane tvari koje oštećuju ozonski sloj, dodatak C, skupina I

### NN 129/2008 (7.11.2008.), Obračunska razina i dopuštena potrošnja za kontrolirane tvari koje oštećuju ozonski sloj, dodatak C, skupina I

MINISTARSTVO ZAŠTITE OKOLIŠA, PROSTORNOG UREĐENJA I GRADITELJSTVA

3706

Na temelju članka 12. stavka 2. Uredbe o tvarima koje oštećuju ozonski sloj (»Narodne novine«, br. 120/05), ministrica zaštite okoliša, prostornog uređenja i graditeljstva, objavljuje

OBRAČUNSKU RAZINU I DOPUŠTENU POTROŠNJU ZA KONTROLIRANE TVARI KOJE OŠTEĆUJU OZONSKI SLOJ, DODATAK C, SKUPINA I

I.

Obračunska razina i dopuštena godišnja potrošnja za kontrolirane tvari koje oštećuju ozonski sloj, dodatak C, skupina I.: klorofluorougljikovodici (HCFC) je 120.000,00 kg od 1. siječnja 2009. godine do stupanja Republike Hrvatske u punopravno članstvo EU.

Klasa: 351-01/08-01/93

Urbroj: 531-08-2-1-2-08-1

Zagreb, 28. listopada 2008.

Ministrica
Marina Matulović Dropulić, dipl. ing. arh., v. r.

Ostalo, NN 129/2008-3706
## Pravilnik o izmjenama i dopunama Pravilnika o marketingu mirovinskih fondova

### NN 129/2008 (7.11.2008.), Pravilnik o izmjenama i dopunama Pravilnika o marketingu mirovinskih fondova

HRVATSKA AGENCIJA ZA NADZOR FINANCIJSKIH USLUGA

3714

Na temelju članka 65. i 67. Zakona o obveznim i dobrovoljnim mirovinskim fondovima (»Narodne novine« broj 49/99, 63/00, 103/03, 177/04 i 71/07), Hrvatska agencija za nadzor financijskih usluga na sjednici održanoj 30. listopada 2008. donijela je

PRAVILNIK

O IZMJENAMA I DOPUNAMA PRAVILNIKA O MARKETINGU MIROVINSKIH FONDOVA

Članak 1.

U Pravilniku o marketingu mirovinskih fondova (»Narodne novine« br. 65/01, 109/06 i 103/07) u članku 7. iza stavka 1. dodaju se novi stavci 2., 3. i 4. koji glase:

»(2) Izbor obveznog mirovinskog fonda može izvršiti samo budući član osobno na šalteru Središnjeg registra osiguranika. Isti postupak vrijedi i u slučaju promjene obveznog mirovinskog fonda.

(3) Društvo za upravljanje obveznim mirovinskim fondom ne smije svome zaposleniku, predstavniku ili agentu odnosno povezanoj osobi nuditi, niti isplaćivati nikakve novčane naknade, niti druge povlastice radi ulaska ili prelaska članova u obvezni mirovinski fond kojim upravlja to mirovinsko društvo.

(4) Agentima, zaposlenicima i povezanim osobama mirovinskog društva nije dozvoljeno uzimati osobne podatke budućeg člana fonda u pisanom obliku u svrhu bilježenja ulaska ili prelaska te osobe u obvezni mirovinski fond kojim upravlja to mirovinsko društvo.«

Dosadašnji stavci 2. i 3. postaju stavci 5. i 6.

Članak 2.

Postupak rada sa zaposlenicima, predstavnicima ili agentima i povezanim osobama društva za upravljanje obveznim mirovinskim fondom, društvo za upravljanje obveznim mirovinskim fondom dužno je uskladiti s odredbama ovog Pravilnika u roku od 30 dana od dana stupanja na snagu ovog Pravilnika.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/07-04/38

Urbroj: 326-01-08-2

Zagreb, 30. listopada 2008.

Član Uprave
Ivo Šulenta, v. r.

Pravilnik, NN 129/2008-3714
## Rješenje kojim se Daliboru Fellu oduzima dozvola za obavljanje poslova investicijskog savjetnika

### NN 129/2008 (7.11.2008.), Rješenje kojim se Daliboru Fellu oduzima dozvola za obavljanje poslova investicijskog savjetnika

HRVATSKA AGENCIJA ZA NADZOR FINANCIJSKIH USLUGA

3715

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), te članka 58. stavak 1. točka 6. Zakona o tržištu vrijednosnih papira (»Narodne novine« br. 84/02 i 138/06), Uprava Hrvatske agencije za nadzor financijskih usluga, po službenoj dužnosti, u predmetu oduzimanja dozvole za obavljanje poslova investicijskog savjetnika Daliboru Fellu iz Zagreba, Hrgovići 33, na sjednici održanoj 30. listopada 2008. godine donijela je

RJEŠENJE

1. Daliboru Fellu iz Zagreba, Hrgovići 33, oduzima se dozvola za obavljanje poslova investicijskog savjetnika.

2. Ovo rješenje upisuje se u Registar ovlaštenih investicijskih savjetnika, koji vodi Hrvatska agencija za nadzor financijskih usluga, pod rednim brojem 89.

3. Ovo rješenje objavit će se u »Narodnim novinama«.

Obrazloženje

Rješenjem Hrvatske agencije za nadzor financijskih usluga, klasa: UP/I-451-04/07-08/23 od 8. ožujka 2007. godine, Daliboru Fellu iz Zagreba, Hrgovići 33, zaposleniku ovlaštenog društva Raiffeisenbank d.d. Zagreb (dalje: Društvo), bila je na neodređeno vrijeme izdana dozvola za obavljanje poslova investicijskog savjetnika.

Odredbom članka 58. stavak 1. točka 6. Zakona o tržištu vrijednosnih papira (»Narodne novine« br. 84/02 i 138/06, dalje: ZTVP) propisano je da će Hrvatska agencija za nadzor financijskih usluga (dalje: Agencija) investicijskom savjetniku rješenjem oduzeti dozvolu ako on obavlja poslove koji nisu poslovi investicijskog savjetnika.

Društvo je 21. listopada 2008. godine obavijestilo Agenciju da je Daliboru Fellu prestao radni odnos u Društvu i da više ne obavlja poslove investicijskog savjetnika, a imenovani je u istoj obavijesti naveo da je suglasan s oduzimanjem dozvole.

Slijedom izloženog, a temeljem odredbe članka 58. stavak 1. točka 6. ZTVP-a, valjalo je riješiti kao u izrjeci ovog rješenja, dakle Daliboru Fellu oduzeti dozvolu za obavljanje poslova investicijskog savjetnika i provesti upis oduzimanja dozvole u Registru ovlaštenih investicijskih savjetnika koji vodi Agencija, pod rednim brojem 89.

Sukladno odredbi članka 8. stavak 3. Zakona o Hrvatskoj agenciji za nadzor financijskih usluga (»Narodne novine« br. 140/05), ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istoga može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-451-04/08-08/56

Urbroj: 326-111/08-1

Zagreb, 30. listopada 2008.

Član Uprave
Ivo Šulenta, v. r.

Rješenje, NN 129/2008-3715
## Rješenje kojim se Tatjani Sardelić, rođenoj 8. travnja 1977. godine u Zagrebu, daje ovlaštenje za obavljanje poslova ovlaštenog aktuara

### NN 129/2008 (7.11.2008.), Rješenje kojim se Tatjani Sardelić, rođenoj 8. travnja 1977. godine u Zagrebu, daje ovlaštenje za obavljanje poslova ovlaštenog aktuara

HRVATSKA AGENCIJA ZA NADZOR FINANCIJSKIH USLUGA

3718

Na temelju odredbi članka 15. točka 4. alineja 3. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05), te odredbi članka 66. stavak 2. Zakona o osiguranju (»Narodne novine« broj 151/05), Uprava Hrvatske agencije za nadzor financijskih usluga odlučujući o zahtjevu Tatjane Sardelić iz Zagreba, Bakarska 9, za izdavanje ovlaštenja za obavljanje poslova ovlaštenog aktuara, na sjednici održanoj 30. listopada 2008. donijela je

RJEŠENJE

I. Tatjani Sardelić iz Zagreba, Bakarska 9, rođenoj 8. travnja 1977. godine u Zagrebu, daje se ovlaštenje za obavljanje poslova ovlaštenog aktuara.

II. Izrjeka ovog rješenja objavit će se u »Narodnim novinama«.

Klasa: UP/I-453-02/08-42/7

Urbroj: 326-112-08-3

Zagreb, 30. listopada 2008.

Član Uprave
Ivo Šulenta, v. r.

Rješenje, NN 129/2008-3718
## Rješenje kojim se društvu Dalmacija za zastupanje u osiguranju d.o.o. Split, daje dozvola za obavljanje poslova zastupanja u osiguranju

### NN 129/2008 (7.11.2008.), Rješenje kojim se društvu Dalmacija za zastupanje u osiguranju d.o.o. Split, daje dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

3719

Na temelju odredbi članka 15. stavak 1. točka 4. alineja 3. i članka 8. stavak 1. i stavak 4. Zakona o Hrvatskoj agenciji za nadzor financijskih usluga (»Narodne novine« broj 140/05), te članka 252. stavak 2. članka 250. stavak 2. i članka 260. stavak 1. točka 1. Zakona o osiguranju (»Narodne novine« broj 151/05), Uprava Hrvatske agencije za nadzor financijskih usluga, odlučujući o zahtjevu Andrije Primorca iz Splita, Ruđera Boškovića 7, osnivača društva Dalmacija za zastupanje u osiguranju d.o.o. »u osnivanju« Split, Ruđera Boškovića 7, za izdavanje dozvole za obavljanje poslova zastupanja u osiguranju, na sjednici održanoj 30. listopada 2008. donijela je

RJEŠENJE

I. Društvu Dalmacija za zastupanje u osiguranju d.o.o. Split, Ruđera Boškovića 7, daje se dozvola za obavljanje poslova zastupanja u osiguranju.

II. Društvo Dalmacija za zastupanje u osiguranju d.o.o. Split, Ruđera Boškovića 7, dužno je poslove zastupanja u osiguranju obavljati kao isključivu djelatnost.

III. Društvo Dalmacija za zastupanje u osiguranju d.o.o. Split, Ruđera Boškovića 7, dužno je u roku od tri dana od dana upisa u sudski registar dostaviti Hrvatskoj agenciji za nadzor financijskih usluga izvadak iz sudskog registra.

IV. Izrjeka ovog rješenja objavit će se u »Narodnim novinama«.

Klasa UP/I-453-02/08-37/38

Urbroj: 326-112-08-2

Zagreb, 30. listopada 2008.

Član Uprave
Ivo Šulenta, v. r.

Rješenje, NN 129/2008-3719
## Rješenje kojim se društvu Semper Incolumis d.o.o. za posredovanje u osiguranju, daje dozvola za obavljanje poslova posredovanja u osiguranju

### NN 129/2008 (7.11.2008.), Rješenje kojim se društvu Semper Incolumis d.o.o. za posredovanje u osiguranju, daje dozvola za obavljanje poslova posredovanja u osiguranju

HRVATSKA AGENCIJA ZA NADZOR FINANCIJSKIH USLUGA

3720

Na temelju odredbi članka 15. stavak 1. točka 4. alineja 3. i članka 8. stavak 1. i stavak 4. Zakona o Hrvatskoj agenciji za nadzor financijskih usluga (»Narodne novine« broj 140/05), te članka 254. stavak 2. članka 253. stavak 2. i članka 260. stavak 1. točka 1. Zakona o osiguranju (»Narodne novine« broj 151/05), Uprava Hrvatske agencije za nadzor financijskih usluga, odlučujući o zahtjevu Mladena Gajskog iz Zagreba, Mašekova 31, i Borisa Smiljanića iz Velike Gorice, Ulica Matije Magdalenića 1, osnivača društva Semper Incolumis d.o.o. za posredovanje u osiguranju »u osnivanju«, Zagreb, Rapska 46/B, za izdavanje dozvole za obavljanje poslova posredovanja u osiguranju, na sjednici održanoj 30. listopada 2008. donijela je

RJEŠENJE

I. Društvu Semper Incolumis d.o.o. za posredovanje u osiguranju, Zagreb, Rapska 46/B, daje se dozvola za obavljanje poslova posredovanja u osiguranju.

II. Društvo Semper Incolumis d.o.o. za posredovanje u osiguranju, Zagreb, Rapska 46/B, dužno je poslove posredovanja u osiguranju obavljati kao isključivu djelatnost.

III. Društvo Semper Incolumis d.o.o. za posredovanje u osiguranju, Zagreb, Rapska 46/B, dužno je u roku od tri dana od dana upisa u sudski registar dostaviti Hrvatskoj agenciji za nadzor financijskih usluga izvadak iz sudskog registra.

IV. Izrjeka ovog rješenja objavit će se u »Narodnim novinama«.

Klasa UP/I-453-02/08-37/35

Urbroj: 326-112-08-3

Zagreb, 30. listopada 2008.

Član Uprave
Ivo Šulenta, v. r.

Rješenje, NN 129/2008-3720